চুনারুঘাট প্রতিনিধি ॥ চুনারুঘাটের চান্দপুর চা বাগানে পঁচা ও পোকায় আক্রান্ত গম বরাদ্দ দেওয়ায় চা শ্রমিকরা চরম বেকায়দায় পড়েছে। বাগান কর্তৃপক্ষ প্রথম চালান নিয়ে চলতি সপ্তাহে রেশন বিতরণ করতে গেলে শ্রমিকরা এ গম খাওয়ার অযোগ্য দাবী করে গম নেয়নি। ফলে বৃহস্পতিবার চান্দপুর চা বাগানের প্রায় দেড় হাজার শ্রমিকর রেশন নেয়নি। এ ব্যাপারে গতকাল চুনারুঘাট উপজেলা নির্বাহী কর্মকর্তার কাছে চা বাগানের নেতৃবৃন্দ লিখিত অভিযোগ দিয়েছে। একই সাথে গত সপ্তাহে দেউন্দি চা বাগানে শ্রমিক ধর্মঘটে ১৩টি দাবী মধ্যে রেশন হিসেবে নি¤œমানের গম/আটা বিতরণ বন্ধের দাবী জানিয়েছিল শ্রমিকরা। চা বাগান সূত্রে জানা যায়, চলতি সপ্তাহে চুনারুঘাট উপজেলা খাদ্য গুদাম থেকে উপজেলার বিভিন্ন চা বাগানে সরবরাহ করা গম অত্যন্ত নি¤œমানের। যা পঁচা ও পোকায় আক্রান্ত। ...